**ELŐTERJESZTÉS**

**Körmend Város Önkormányzata Képviselő-testülete 2018. szeptember 27-i ülésére**

**Tárgy:** Körmend, Hunyadi u. 8. szám alatti ingatlan használatba adása

Tisztelt Képviselő-testület!

A Körmend, Hunyadi u. 8. szám alatti ingatlanban működött sokáig az Olcsai –Kiss Zoltán Általános Iskola Hunyadi utcai tagiskolája. A fenntartó Szombathelyi Tankerületi Központ egy évvel ezelőtt áthelyezte a tagiskolát az anyaintézetbe, így az épület nagy része kiüresedett.

A Szombathelyi Tankerületi Központ azonban kérelemmel fordult az Önkormányzathoz, melyben az épület nagy részének használatba adását kérik ismételten, immáron azért, hogy ott pedagógiai szakszolgálati feladatokat tudjanak ellátni. Jelenleg 2 különböző óvodában történik ez a feladatellátás, de ez szakmai szempontból sajnos sok hátránnyal jár.

A használatba adást az alábbi szempontok mentén javasolnánk:

* a Szombathelyi Tankerületi Központ nem szerez kizárólagos használatot az épületen
* a használatba adás térítésmentes, de az épület felújításában feladat vár a Szombathelyi Tankerületi Központra, ami érintené az épület tetőszerkezetét, az épület akadálymentesítését, ill. az épület energiatakarékossá tételét, ez utóbbit csak akkor, ha az erre nyert pályázati támogatás nem fedezné a költségeket.
* a közüzemi költségeket területarányosan viselné a Szombathelyi Tankerületi Központ
* a szerződésre a haszonkölcsön szabályai az irányadóak.

A megkötendő szerződés tervezetét csatoljuk. A szerződés megkötésével együtt a vagyonkezelési szerződést is módosítani kell, hiszen a Hunyadi u. 8. szám alatti épület már nem tagiskolaként működik, ill. az óvodákból kikerül a pedagógiai szakszolgálati feladatellátás.

Kérem a Testületet, hogy véleményezze az előterjesztést.

**HATÁROZATI JAVASLAT**

1. Körmend Város Önkormányzata Képviselő-testülete hozzájárul ahhoz, hogy az előterjesztéshez mellékelt szerződés szerint az Önkormányzat a Szombathelyi Tankerületi Központ térítésmentes használatába adja a Körmend, Hunyadi u. 8. szám alatti épület egy –a szerződés szerinti – területrészét. A Képviselő-testület felhatalmazza a polgármestert a használatot biztosító szerződés megkötésére.
2. Körmend Város Önkormányzata Képviselő-testülete hozzájárul ahhoz, hogy az Önkormányzat és a Szombathelyi Tankerületi Központ között 2016. december 15-én létrejött vagyonkezelési és használati szerződés módosításra kerüljön az 1. pontban írtakra való tekintettel. A Képviselő-testület felhatalmazza a polgármestert a vagyonkezelési és használati szerződést módosító okirat aláírására.

**Bebes István**

**polgármester**